Diari Oficial de la Generalitat Valenciana


Sumari del DOGV 4957, del 02-03-2005 (2005/2267)

Informació pública de l'aprovació del padró de cobrament així com de la liquidació de les quotes del recurs de cambra referides a l'impost de societats.
--------------------------------------------------------------------------------------------------------------------------------------------------------

### Dades del document

Número de DOGV
:   4957

Data del DOGV
:   02-03-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/2267


Organisme emissor
:   Cambra Oficial de Comerç, Indústria i Navegació - Castelló

Tipus de document
:   Anunci

Informació pública de l'aprovació del padró de cobrament així com de la liquidació de les quotes del recurs de cambra referides a l'impost de societats. [2005/A2267]
  
De conformitat amb el que disposa l'article 64 del Reglament de Règim Interior de la Cambra de Comerç, Indústria i Navegació de Castelló, es fa saber als seus electors que el Comité Executiu, en la sessió de 22 de febrer de 2005, ha aprovat el padró de cobrament, així com les liquidacions de les quotes del recurs de cambra permanent referides a l'impost de societats, i també s'ha acordat la iniciació des del dia 1 de març de 2005 del període voluntari de cobrança de les quotes del recurs de cambra permanent girades en les quanties, formes terminis que estableixen els articles 12, 13 i 14, i disposicions transitòries tercera, quarta i cinquena de la Llei 3/1999, de 22 de març, Bàsica de les Cambres Oficials de Comerç, Indústria i Navegació, i l'article 62 de la secció quarta de la Llei de Pressupostos Generals de l'Estat per a 1997, la Llei 40/1998, de 9 de desembre, de l'Impost sobre la Renda de les Persones Físiques, i la Llei 51/2002, de 27 de desembre, de Reforma de la Llei 39/1988, de 28 de desembre, Reguladora de les Hisendes Locals, Llei 58/2003, de 17 de desembre, General Tributària, i les normes reglamentàries de desenvolupament de l'esmentada llei vigents, en relació amb l'impost sobre activitats econòmiques, impost sobre la renda de les persones físiques i impost de societats satisfets pels contribuents que hagen exercit activitats en la demarcació d'esta corporació, és a dir, tota la província de Castelló.
  
A més, per a facilitar el pagament de les esmentades quotes en període voluntari, la Cambra de Comerç, Indústria i Navegació de Castelló notificarà individualment i respectivament a tots els seus electors les liquidacions girades per cada un dels esmentats conceptes del recurs de cambra permanent, enviant una notificació rebut on constaran les dades d'identificació del deute, així com el termini de pagament en període voluntari i les entitats financeres on puga efectuar-se'n l'ingrés; a més inclourà la indicació de la normativa legal en què es basa la quota girada i els recursos que s'hi poden interposar en cas de disconformitat amb ella.
  
Una vegada haja finalitzat el període de pagament voluntari en la data que corresponga, d'acord amb les notificacions individuals efectuades, les quotes pel recurs de cambra permanent no pagades s'exigiran per la via administrativa de constrenyiment a través de l'Agència Estatal de l'Administració Tributària, amb la imposició dels recàrrecs, interessos i costes produïdes, tot això de conformitat amb la referida Llei 3/1993, de 22 de març, i la Resolució de 19 d'octubre de 1993 (Boletín Oficial del Estado de 10 de novembre), que publica el Conveni d'1 d'octubre de 1993, de prestació de serveis de l'esmentada Agència Estatal de l'Administració Tributària en matèria de recaptació en via executiva dels ingressos de dret públic propis de les cambres.
  
Castelló de la Plana, 22 de febrer de 2005.- El president: Salvador Martí Huguet. El secretari general en funcions: Vicente Casañ Casañ.